# Csesztve

### A Wikipédiából, a szabad lexikonból.

Koordináták: é. sz. 48.01521° k. h. 19.27837°

Csesztve
Régió | Észak-Magyarország
Megye | Nógrád
Kistérség | Balassagyarmati
Rang | község
Terület | 16,25 km²
Népesség

- Összesen: 330 fő (2001)
- Népsűrűség: 20,31 fő/km²

Irányítószám | 2678
Körzethívószám | 35
Térkép é. sz. 48.01521° k. h. 19.27837° | település Mo. térképén

Csesztve község Nógrád megyében, a Balassagyarmati kistérségben.

## [szerkesztés] Fekvése

Balassagyarmattól délre 7 km-re található.

## [szerkesztés] Története

Időszámításunk előtt 3500 táján ezen a környéken már megtelepedett az ember. Megtalálták itt az újkőkori lengyeli és a késő bronzkori pilinyi kultúra emlékeit, illetve honfoglalás kori leletek is előkerültek. A falu 1423-ban a Hont vármegyei Salgón birtokos Salgai Miklós birtoka volt; a török időkben, 1562-63-ban pedig Abdesszaid Ali hűbérbirtoka.

A török hódoltság alatt a falu elpusztult, ezért a török kiűzése után szlovákokat is telepítettek ide. Az idő tájt a katolikus templomot az evangélikusok és a katolikusok közösen használták. Az 1700-as évek közepe táján az evangélikusok a mai Fő utca és a Kossuth út sarkán saját Isten házát építettek maguknak. A község közelében lévő Galibapuszta a középkorban Helembafalva néven önálló település volt.

A községbe vezető bekötőút mellett található a Csesztvéhez tartozó Bakópuszta, ami 1720-ban még önálló falu volt.

## [szerkesztés] Kultúra

Csesztve hagyományos rendezvénye a Madách Imre tiszteletére október elején megrendezett emléknap. Ennek keretében előadásokon adják közre a költő munkásságának kutatásában elért legfrissebb eredményeket.

## [szerkesztés] Híres emberek

- Az egyik dombon épített kúriát Madách Imre író és itt gazdálkodott 1845-től 1853 végéig. 1852 augusztusában innen hurcolták el a pozsonyi és pesti börtönbe, mert alsósztregovai erdészházában rejtegette Kossuth Lajos egykori titkárát, Rákóczy Jánost. A börtönből 1853. május 7-én szabadult, s azonnal visszatért ide. Madách 1862 augusztusában itt fogadta Arany Jánost, majd Alsósztregován látta vendégül.

## [szerkesztés] Nevezetességei

- Madách Imre Emlékmúzeum
- Kastélypark, a 30 m lombkorona-átmérőjű krími hársfával, valamint Madách fejszobrával. Az úri lak körüli park természetvédelmi terület, amelynek dísze a többszáz éves krími hársfa.
- Római katolikus templom

## [szerkesztés] Külső hivatkozások

- Csesztve a Vendégvárón
- Légifotók Csesztvéről

| Ez a településről szóló lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../c/s/e/Csesztve.html"

Kategóriák: Csonkok (település) | Csonkok 2005 novemberéből | Nógrád megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Svenska